钦定古今图书集成/明伦汇编/氏族典/第211卷 > 《廖用贤尚友录》 > 毛鸿宾
## 钦定古今图书集成/明伦汇编/氏族典/第211卷 > 《廖用贤尚友录》 > 毛鸿宾

按《陕西通志》：鸿宾，遐弟，状貌异人，氐羌见者皆畏之。
后拜岐州刺史。明帝以鸿宾兄弟所定地多，乃改北
地郡为北雍州，鸿宾为刺史，曰：“此以昼锦荣卿也。”改
三元县为建忠郡，以旌其兄弟。及孝武帝与齐神武
有隙，令鸿宾镇潼关。车驾西幸，浆糗乏绝，鸿宾以酒
食迎献，从者始解饥渴。武帝把其手曰：“寒松劲草，所
望于卿也。”仍留守潼关。